En egentlig eftersøgning efter den forsvundne 18-årige Ivar Jørgensson fra Havndal er nu indstillet. Det oplyser Østjyllands Politi, der med hjælp fra Nordjyllands Politi de seneste dage har søgt efter den forsvundne i området mellem Valsgård og Hadsund. Hans bil blev fundet ved Valsgård, hvorefter han blev efterlyst. Området finkæmmet - Tågen forhindrer os i at få noget ud af en helikopter-eftersøgning. Og vi har finkæmmet et stort areal med folk og hunde, så vi dag ikke tror han skal findes i området, siger Peter Bay Jensen fra Østjyllands Politi. - Vi fortsætter stadig med afhøringer af en række mennesker, der tidligere har givet os oplysninger. Men jeg må nok sige, at vi specielt venter på et afgørende tip fra folk, der har observeret et eller andet i området, siger Peter Bay Jensen til TV2/NORD. To nordjyder stadig forsvundet Der er heller ikke noget ny om de forsvundne 61-årige Mogens Sall, Aalborg, og den 56-årige Ole Høngaard Nielsen, Hirtshals.

Opsummering:
Eftersøgning af forsvunden 18-årig er indstillet